স্টাফ রিপোর্টার ॥ বর্তমান সরকার ধর্মীয় প্রতিষ্ঠান উন্নয়নে যে কাজ বাস্তবায়ন করছে, অতীতের কোন সরকার তা করেনি। হবিগঞ্জ পৌর মহা শ্মশানঘাটে চুল্লী নির্মান কাজ উদ্বোধনী অনুষ্ঠানে প্রধান অতিথির বক্তব্যে এসব কথা বলেন হবিগঞ্জ-লাখাই আসনের সংসদ সদস্য ও প্যানেল স্পীকার আলহাজ্ব এডঃ মোঃ আবু জাহির। তিনি বলেন আংশিক বরাদ্দ দিয়ে হবিগঞ্জ পৌর মহা শ্মশানঘাটে চুল্লী নির্মাণের কাজ শুরু হয়েছে। শীঘ্রই এ শ্মশানঘাট উন্নয়নের জন্য আরো উন্নয়ন কাজ বাস্তবায়ন করা হবে। তিনি বলেন আওয়ামীলীগ বিশ্বাস করে ধর্ম যার যার, রাষ্ট্র সবার- তাই প্রধানমন্ত্রী শেখ হাসিনার নেতৃত্বে বর্তমান সরকার ধর্মীয় প্রতিষ্ঠান, মসজিদ, মন্দির, কবরস্থান, শ্মশানঘাট, ঈদগাহে ব্যাপক উন্নয়ন কাজ বাস্তবায়ন করছে। গতকাল শনিবার পৌর মহা শ্মশানঘাটে হবিগঞ্জ পৌরসভা আয়োজিত এক উদ্বোধনী অনুষ্ঠান পৌরসভার ...